text: উত্তর বাংলা কলেজ  (সংক্ষেপে ইউবিসি- UBC) বাংলাদেশের একটি কলেজ। এটি জাতীয় বিশ্ববিদ্যালয় কর্তৃক প্রাক-মডেল পারফরমেন্স রাংকিং -এ রংপুর বিভাগে বেসরকারিতে শ্রেষ্ঠ ও CEDP -র A ক্যাটেগরীভূক্ত কলেজ।  এটি দেশসেরা পাঁচটি বে-সরকারি কলেজের মধ্যে তৃতীয় অবস্থানে রয়েছে। উত্তর বাংলা কলেজ বিশ্ববিদ্যালয় বিভাগে তালিকাভুক্ত একটি বিশ্ববিদ্যালয় কলেজ। এই কলেজের ইআইআইএন নম্বর ১২২৮৯১। এই কলেজে ৬০০০ শিক্ষার্থী পড়াশুনা করে।
  
  ইতিহাস
  উত্তরবাংলা কলেজ ১৯৯৪ সালে প্রতিষ্ঠিত হয়। ২০১৯ সালের ২৬ শে ডিসেম্বর উত্তর বাংলা কলেজ ২৫ বছরপূর্তি উপলক্ষে রজতজয়ন্তী উদযাপন করে।
  
  অবস্থান 
  লালমনিরহাট জেলার কালীগঞ্জ উপজেলার কাকিনা ইউনিয়নের আমীনগঞ্জ, তুষভান্ডার রোড, কাকিনা-সুকানদিঘি সড়কে অবস্থিত।
  
  কোর্স সমূহ 
  প্রতিষ্ঠানটিতে মাস্টার্স, অনার্স, ডিগ্রি(পাস), এইচএসসি ও এইচএসসি(বিএম) কোর্স সমুহ চালু রয়েছে।
  
  মাস্টার্স বিষয়সমুহ 
  বাংলা, ইংরেজি, অর্থনীতি, সমাজবিজ্ঞান, রাষ্ট্রবিজ্ঞান, হিসাববিজ্ঞান, ব্যবস্থাপনা, মনোবিজ্ঞান ও দর্শন।
  
  অনার্স বিষয়সমুহ
  
  বিএ (অনার্স) 
  বাংলা, ইংরেজি, ইতিহাস, ইসলামের ইতিহাস ও সংস্কৃতি এবং দর্শন।
  
  বিএসএস (অনার্স) 
  রাষ্ট্রবিজ্ঞান, সমাজবিজ্ঞান এবং অর্থনীতি।
  
  বিবিএ (অনার্স) 
  হিসাববিজ্ঞান, ব্যবস্থাপনা, মার্কেটিং, বিবিএ (প্রফেশনাল) এবং ফিনান্স ও ব্যাংকিং (প্রক্রিয়াধীন)।
  
  বিএসসি (অনার্স) 
  মনোবিজ্ঞান, প্রাণিবিজ্ঞান, উদ্ভিদবিজ্ঞান, গণিত এবং পরিসংখ্যান।
  
  ডিগ্রি (পাস) 
  বিএ, বিএসএস, বিবিএস ও বিএসসি।
  
  এইচএসসি
  
  এইচএসসি (সাধারণ) 
  মানবিক, ব্যবসায় শিক্ষা ও বিজ্ঞান।
  
  এইচএসসি(বিএম) 
  হিসাবরক্ষণ, সেক্রেটারিয়াল সায়েন্স, কম্পিউটার অপারেশন, উদ্যোক্তা উন্নয়ন ও ব্যাংকিং।
  
  আবাসিক সুবিধা 
  ছাত্রদের জন্য গ্লাসগো বনিপ্যাক হোস্টেল এবং ছাত্রীদের জন্য ড. তৈয়ব হোসেন বিদুষীনিবাস।
  
  সহশিক্ষা কার্যক্রম 
  অ্যাক্টিভ সিটিজেন, রোভার স্কাউট, রোভার গার্লস গাইড, কালচারাল একাডেমী, স্পোর্টস একাডেমী, ইংলিশ ল্যাঙ্গুয়েজ ক্লাব, দুর্যোগ ব্যবস্থাপনা ইউনিট ও ডিবেটিং ক্লাব।
  
  স্কলারশিপ ফান্ড 
  মেধাবী ও গরীব ছাত্র-ছাত্রীদের জন্য বিশেষ শিক্ষাবৃত্তির ব্যবস্থা। স্নাতক ও স্নাতকোত্তর পর্যায়ের শিক্ষার্থীদের ৯০% উপস্থিতিতে ১২০০/- (এক হাজার দুইশত) টাকার বৃত্তি। জাতীয় বিশ্ববিদ্যালয়ের অধীনে A (এ) গ্রেড প্রাপ্তদের পরবর্তী বর্ষে বিনা বেতনে শিক্ষার সুযোগ এবং জাতীয় বিশ্ববিদ্যালয়ের পরীক্ষায় যারা প্রতি বিভাগে প্রথম হবে (নূন্যতম- গ্রেড ৩.৫) তারা প্রতি বর্ষে ২০ (কুড়ি) হাজার টাকা করে বৃত্তি পাবে।
  
  গ্রন্থাগার 
  উত্তর বাংলা কলেজ এ গুরু নানক লাইব্রেরি নামে সুবিশাল গ্রন্থাগার রয়েছে। প্রায় ৩৩ (তেত্রিশ) হাজার দেশী - বিদেশী বইয়ের সমৃদ্ধ স্বতন্ত্র লাইব্রেরি ভবন। শিক্ষার্থীদের জ্ঞান চর্চার অত্যাধুনিক সুযোগ-সুবিধা। এছাড়াও বিশ্ববিদ্যালয়টিতে কম্পিউটার ল্যাব রয়েছে ।
  
  চিকিৎসা সুবিধা 
  কাকিনা পল্লী স্বাস্থ্যকেন্দ্রে রয়েছে শিক্ষক- শিক্ষার্থী ও কর্মচারীদের জন্য চিকিৎসা সুবিধা।
  
  তথ্যসূত্র 
  
  বিষয়শ্রেণী:লালমনিরহাট জেলার কলেজ
  বিষয়শ্রেণী:১৯৯৪-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৯৪-এ বাংলাদেশে প্রতিষ্ঠিত
title: উত্তর বাংলা কলেজ